KBANK วิ่ง 3% โบรกฯ มองสินเชื่อโตเด่น-นลท.ต่างชาติสนใจต่อเนื่อง
KBANK วิ่ง 3% โบรกฯ มองสินเชื่อโตเด่น หลังโควิดดีขึ้น โดย ณ สิ้นเดือน ต.ค. เติบโตถึง 8.83% อีกทั้งนลท.ต่างชาติสนใจต่อเนื่อง แนะ “ซื้อ”

1 ธ.ค. 2564

ผู้สื่อข่าวรายงานว่าวันนี้ (1 ธ.ค.2564) ราคาหุ้นธนาคารกสิกรไทย จำกัด (มหาชน) หรือ KBANK ณ เวลา 14:41 น. อยู่ที่ระดับ 135.50 บาท เพิ่มขึ้น 3.50 บาท หรือ 2.65% โดยทำจุดสูงสุดที่ 135.50 บาท และทำจุดต่ำสุดที่ 132.50 บาท ด้วยมูลค่าการซื้อขาย 4.22 พันล้านบาท

บริษัทหลักทรัพย์ ฟิลลิป (ประเทศไทย) จำกัด (มหาชน) ระบุในบทวิเคราะห์ (26 พ.ย. 2564) ว่า สินเชื่อของ KBANK ณ สิ้นเดือน ต.ค. เติบโตถึง 8.83% ในขณะที่ค่าเฉลี่ยการเติบโตของสินเชื่อของกลุ่มอยู่ที่เพียง 4.15% และยังคาดว่าจะเติบโตหลังความต้องการสินเชื่อเข้ามา ภายหลังสถานการณ์ COVID-19 ดีขึ้น อีกทั้ง KBANK ยังคงเป็นหุ้นที่นักลงทุนต่างชาติให้ความสนใจอย่างต่อเนื่อง จากยอดซื้อสุทธิมาอย่างต่อเนื่อง แนะนำ “ซื้อ”